
Troværdig og sandsynlig forklaring 

Artiklen Når ufomyten har ofre om den amerikanske jagerpilot William Schaffners sporløse 
forsvinden over Nordsøen efter et møde med noget ukendt har affødt nedenstående interessante 
kommentar fra Hans Bødker. Hans Bødker er tidligere jagerpilot og overflyveleder og har i mange 
år analyseret formodede ufo-fotos for SUFOI. 

Artiklen er som taget ud af dagligdagen fra 1960'erne og 70'erne. Det er utroligt, hvad der kan komme ud af det. Jeg 
har selv deltaget i mange TACEVAL-øvelser (TACtical EVALuation exercise) og kan tydeligt genkende forløbet. Jeg har i 
øvrigt også fløjet P3 Lightning ifm. en eskadrille-udveksling og mødte også der nogle amerikanske udvekslingspiloter. 
Det var meget brugt dengang. Jeg ved ikke, hvordan det er i dag. Jeg kan i øvrigt bekræfte, at Lightningen var utroligt 
hurtig. Mach 2.2 (ca. 2.200 km/t), men samtidig let at flyve. 

Disse afvisnings-operationer (02-operationer) var vanskelige at udføre, fordi de altid involverede fly af forskellige 
typer: den hurtige intercepter og det langsomme fly, der skulle afvises. Så den officielle forklaring, som nævnes i 
artiklen, er overordentlig troværdig. Jeg har selv mistet en god kammerat ved en sådan operation. Det var en F-104 
Starfighter, der skulle afvise en langsom T-33, og fik sat farten for langt ned på finalen til Tirstrup lufthavn. Han skød 
sig ud med katapulten, men pga. den lave højde blæste vinden ham ind i bålet fra det havarerede fly, og han brændte 
op. 

Den del med det lukkede cockpit er også meget sandsynlig. På grund af den lave hastighed bliver flyet ikke væsentligt 
beskadiget, og efter at piloten er kravlet ud, lukker det sig igen, og piloten bliver taget af strømmen og driver væk. Det 
er der også mange eksempler på. De bliver så ofte fundet måneder senere langt fra nedstyrtningsstedet. 

Blot disse ord for at bekræfte, at sådan foregik det dengang, og den officielle forklaring er meget sandsynlig. Det er 
bare utroligt, hvad der kan komme ud af det, når det kommer i de forkerte hænder! 



Den unge jagerpilot Hans Bødker 
fotograferet i 1966 ved sin F-100 Super 
Sabre ved ESK 727 på Flyvestation Karup. 

Foto: Hans Bødker 


Nyt fra SUFOI's Fotoafdeling 

Af Ole Henningsen 

I denne rubrik finder man ikke nødvendigvis omtale af samtlige fotos eller videosekvenser, der er 
sendt til efterforskning i SUFOI's Fotoafdeling. 

De udvalgte og offentliggjorte fotosager vil almindeligvis repræsentere nogle typiske eller 
usædvanlige hændelser. 

De typiske fotosager medtages for at give læsere et indtryk af, hvad der egentlig fremsendes til 
fotoafdelingen og samtidig gives læserne en mulighed for selv at finde forklaring på de 
ejendommelige ting, der kan optræde på ens optagelser, hvis man nu skulle være så heldig. 

Det originale foto med en mørk aftegning - her i en lidt lysere udgave end 
oprindeligt præsenteret på nettet. 

Jørgen Henriksen har indsendt dette billede til redaktionen på TV2 Øst med 
følgende spørgsmål: 

„En serie fotos inden for samme minuttai og på to af mine fotos ser jeg denne 
sorte plet...Hvad er det...? Kan i dreje den,„?" 



Orientering og debat på Facebook 

Redaktør Jesper Bøgh, TV2 Øst, lagde Jørgen Henriksens foto ud på TV-stationens Facebookside i et forsøg på at finde 
ud af, hvad der var blevet fotograferet: 

- Jeg har taget billederne af min datter Nicoline på stranden ved Korsør med Storebæltsbroen i baggrunden 20. juli. 
Først i går (onsdag red.) fik jeg set serien af billeder, og på to af billederne er der en sort plet. 

sådan lyder det fra 54-årige Jørgen Henriksen fra Korsør, der i sin undren over de sorte pletter på nogle af billederne 
og ingen på andre af billederne sendte disse til redaktionen på TV20ST i jagten på et svar. 

på de tre billeder fra Jørgen Henriksen, der er tilknyttet denne artikel, ses billede 1, hvor den sorte plet er relativt stor 
med en slags hale efter sig. På billede 2 ses en lille plet til højre for den ene broplille. Og på billede 3 er prikken væk. 
Ifølge Jørgen Henriksen er billederne taget i nævnte rækkefølge med få sekunders mellemrum. 

på TV20ST's facebookside har en hel del brugere kommenteret billedet med mange bud på, hvad den sorte plet kan 
skyldes. Brugerne kommer med bud i den kuriøse afdeling, som handler om en mulig UFO - til de mere oplagte bud, 
som insekter, der er fløjet forbi linsen, eller skidt på linsen. 

- Jeg valgte at sende billederne til TV20ST, fordi jeg ikke selv kan give noget svar på, hvad den sorte plet er. Jeg har 
ikke på nogen måde redigeret i billederne, og jeg tror ikke på UFOer. Så tænkte jeg, at TV20ST måske kan bidrage til 
opklaringen, siger Jørgen Henriksen. 

Studér billederne og døm selv. 

Er det bare en plet på kameralinsen, eller kan det være noget, der har befundet sig ude i horisonten bag broen. Hvad 
er dit bud? 

Se artiklen og læs nogle af de mere eller mindre seriøse kommentarer: http://www.tv2east.dk/artikler/sort-plet-paa- 
foto-faar-stor-opmaerksomhed-paa-facebook 

Jeg har prøvet at zoome ind. 

Det ligner en åbning i skyerne. 

Det er nok en flue. 

En af de små sorte møg irriterende sorte „mini me" fluer eller også er den klassiske „finger på linsen" ;P 
Ctrl + scroll på hjulet, så billedet forstørres. Så ligner det klart noget skidt på linsen. 

Det er skidt på spejlet, de efterfølgende billeder er det vippet af. 

En flue eller sensorplet med udstødning, må høre til sjældenhederne.. Måske TV2 Øst, skulle sende billedet til 
Flyvertaktisk Kommando, måske de kan være behjælpelig med en opklaring... 

Det er et insekt der flyver forbi. 









SUFOI tilbyder at assistere 

SUFOPs Fotoafdeling tilbød at kigge nærmere på sagen, og modtog derefter Jørgen Henriksens 4 fotos i ubearbejdet og 
bedst mulige filstørrelse. 




Udsnitsforstørrelse af det originale foto 
med tilføjet ekstra skarphed. 


Udsnitsforstørrelse af det originale foto 
med anvendelse af filter „Motion Biur" i 
billedbehandlingsprogram i forsøg på 
at fremhæve detaljer ved at 
formindske bevægelsesuskarphed. 

Efter en gennemgang af billederne samt udsnitsforstørrelser og korrekt registrering af elektroniske data (exif-data), 
billedernes optagerækkefølge, m.v. kunne der ses små mørke aftegninger på alle 4 modtagne fotos. 

Ud fra udseendet af billederne og udsnitsforstørrelserne er det umiddelbart min vurdering, at vi har at gøre med 
insekter i den varme sommeraften - insekt(er) tæt på kameraet. 

Dog ser den største aftegning ejendommelig ud med denne „hale" efter sig - lille tordenflue på objektivet? 

SUFOI's fotokonsulenter bliver kontaktet for at få deres bud på, hvad den mest markante aftegning kunne skyldes. 


SUFOI's fotokonsulenter på banen 

Flemming Jensen er helt enig i insektteorien. 

Karsten Bomholt gør opmærksom på, at linsen på det pågældende kamera er så lille, at 
aftegningen (insektet) ikke kan sidde på selve linsen. 

Og det har han selvfølgelig ret i. Som det fremgår af billedernes exif-data er optagelserne lavet 
med en SAMSUNG, Model - SM-G900F (th.), og selv et lille insekt vil naturligvis fylde en meget stor 
del af billedfeltet. 




Karsten Bomholt peger endvidere på en anden detalje: Prøv at følge retningen af „halen". Den 
peger direkte væk fra den nedgående Sol (solnedgang kl. 21:41) og kan derfor være en form 
for skyggevirkning. 


Klaus Silberbauer Andersen melder tilbage - og henviser til alle 4 billeder, der kan ses i rapporten, der henvises til 
senere: 

En varm sommeraften tæt på vandet = masser af insekter. Så den er jo helt klar. 

Jeg tror der er tale om et stort insekt, der flyver fra venstre mod højre, foran pigen, slår et sving og fortsætter væk fra 
kameraet. 

Derudover flyver der en måge til højre i billedet. 

Se stack af de fire billeder (herover) med tidsangivelser. Krabaten tager 15 se/c. om at flytte sig fra billede 1 til 2 , på 
billeder 4 (som er taget før billede 3) er den væk, måske bag pigen eller uden for billedet. Den er tilbage på billede 3 
på vej væk eller i mod kameraet. Der kan naturligvis være tale om flere forskellige insekter. 

Mht. til „halen". Jeg tror ikke, det udelukkende er udtværing, da billedet er taget på 1/320 se/c. Billede 1 tyder også på, 
at insektet har en lang „hale". Der kan være tale om en art snyltehveps (som typisk har uforholdsmæssigt lange 
læggebrodde) + noget udtværing. 

Naturvejleder Klaus Bek Nielsen, Lolland Kommune, der har stor interesse i og ekspert i bl.a. insekter er efter en 
gennemgang af billederne også enig i insektteorien. 

SUFOI's konklusion 

Efter detaljeret gennemgang af det modtagne billedmateriale er SUFOFs Fotoafdeling ikke i tvivl om, at der ud fra 
udseende af fotos og udsnitsforstørrelser m.v. er tale om et forbiflyvende insekt meget tæt på kameraets objektiv. 
SUFOFs konklusion blev sendt til TV2 Øst, der skrev om undersøgelsen på deres 
lemmeside: http://www.tv2east.dk/artikler/mvstisk-sort-plet-var-et-insekt . 

Den udarbejdede rapport til SUFOFs Fotoafdelings arkiv kan i uddrag læses her: 
http://www.tv2east.dk/sites/www.tv2east.dk/files/2014-07-20 ioerqen henriksen-tv2east.pdf 

Eventuelle kommentarer fra ufo-mails læsere er velkomne til Ole Henninqsen SUFOFs Fotoafdeling. 

7000 Fredericia 23. august 2014 

En observatør fra Fredericia beretter særdeles detaljeret om sin iagttagelse den 23. august 2014: 

Her til aften, kl. 21:48 gjorde jeg en observation. 

I første omgang så jeg to indflyvnings landingslys, dog undrede det mig, at de var gul/orange. Jeg var inde at tjekke 
Flightradar24.com, men der var ikke noget at se. 

Da jeg vendte tilbage var der yderligere 6 med retning E (088), hvor to af dem fløj i retning NE (055-075). Min første 
indskydelse til, hvad det kunne være, var, at det måske var en flok elever i T-17, men det passede ikke med, hvis de 
havde deres landingslys tændt, at det skulle være gul/orange. Der udover passede hastigheden ikke, idet jeg anslår 
den til at være mellem 250-300 knob (jeg sammenligner her med de daglige indflyvninger af B737, A320 mv. til EKBI 
(= Billund Lufthavn, red)). Hvad højden angår anslår jeg den til mellem 4500 og 3000 ft. 

Jeg tog et billede med min mob., men det blev dårligt, men jeg tog også lidt film af det, og der er måske noget på. Jeg 
fulgte de to der fløj NE med kikkert, og det lykkedes mig at se de flyvende genstande i silhuet, og det kunne sagtens 
minde om en flyver, men helt sikkert ikke et passagerfly, det var det for lille til. 

Det kunne være et F-16, jeg tænker i den størrelsesorden, men det, der undrer mig mest, var, at der ikke var nogen 
lyd!? Derudover var der heller ikke anticollisionslys, beacon, strobe eller navigationslys. 

Afslutningsvis vil jeg Uge nævne, at jeg ikke tror på små grønne mænd. Jeg er en stor flyvenørd og studerer astronomi, 
astrofysik og teoretisk kvantefysik. 

Jeg har rimeligt styr på diverse satellitter som Envisat, Iridium og ISS. Men jeg er nu ret overbevist om, at det var 
noget menneskeskabt, ca. 1000 m over jorden. 

Med håb om, at I kan, og vil, rede trådede ud for mig, vil jeg på forhånd sige 1000 tak. 

SUFOFs Fotoafdeling bad om at få fotomaterialet tilsendt uanset kvalitet, men modtog hurtigt denne tilbagemelding fra 
observatøren: 











Efterfølgende har jeg selv undersøgt sagen ved at lede efter andre observationer, og er kommet til den erkendelse, at 
det ganske sikkert er disse kinesiske luft lamper. Dem man sender op som varmluft ballon, lavet af rispapir. 

Morsomst af alt, er måden ens hjerne er låst fast på, det man kender. 

Små ting, der bevæger sig langsomt i lav højde, bliver til store ting, der bevæger sig hurtigt i stor højde!!! 

Jeg har fået fUmen ud, som jeg optog med min mobil, men der er intet at se! Jeg bor et sted med masser af generende 
lys. 

Kommentar 

SUFOPs Fotoafdeling er helt enig i observatørens efterfølgende konklusion, da der tilmed også på 
observationstidspunktet er en fremherskende vindretning, der er i overensstemmelse med de angivne geografiske 
retninger for tilsynekomst og forsvinden. 

I den aktuelle sag er der tale om en observatør, der til daglig har utroligt styr på, hvad der rører sig på himlen og 
derfor systematisk forsøger at finde en forklaring på det observerede fænomen. 

Til sidst erkender observatøren, at han i den grad er blevet drillet af sine egne sanser - en erkendelse som utallige 
andre professionelle observatører verden over er kommet frem til i tidens løb. 

Men bestemt et eksempel til efterfølgelse. 


Læs ufo-beretninger på www.ufo.dk 

Seneste indberetninger til SUFOI om ufo-oplevelser kan ses på www.ufo.dk under Observationer. 


Bliv medlem af SUFOI's Støttekreds 

i 2015 


- og vælg en bog 

Foreningen Skandinavisk UFO Information drives af frivillig og ulønnet arbejdskraft. Vores primære opgave er at give 
offentligheden seriøs information om ufomyten gennem ufo.dk og sekundært at registrere observationer af usædvanlige 
himmelfænomener. Du kan læse om SUFOI's formål og vision her . 

Du kan med et økonomisk bidrag på kr. 250 - og naturligvis gerne mere - gøre det muligt for os fortsat at drive ufo.dk 
og foretage undersøgelser af ufooplevelser. 

Vi håber, at rigtig mange vil fortsætte med at bakke op om vores arbejde ved at blive medlem af støttekredsen. 

Betaling kan foretages på girokonto 9 11 77 25 eller via netbank til konto 3113-9117725. Brug venligst kortkode 01 og 
anfør navn, adresse og bestillingsnummeret (fx B-075) på den ønskede, gratis titel. 

Som medlem af SUFOI's Støttekreds har du ingen forpligtelser over for foreningen. Støttebeløbet gælder for et år. 


UFO-Mail udgives af Skandinavisk UFO Information. 

© SUFOI 2014. Nyhedsmedierne kan, i henhold til ophavsretsloven og med tydelig kildeangivelse, bringe citater fra 
signerede artikler. Artikler må kun bringes i deres hele udstrækning efter skriftlig aftale med Skandinavisk UFO 
Information - SUFOI . Print og fotokopier af indhold fra UFO-Mail er belagt med Copydan-vederlag. 









